**Joulu on Ukrainassa** merkittävä juhla: vuonna 2022 maan asukkaista 62,7 % on ortodokseja.

Historia
--------

Nykyisen Ukrainan alueella joulua alettiin virallisesti viettää Kiovan rusien kasteen jälkeen vuonna 988. Joulukuuset, ja niiden koristelu, levisivät Ukrainaan Venäjän keisarikunnan kautta, kun Nikolai I:n preussilainen vaimo Aleksandra Fjodorovna toi perinteen kotimaastaan. Perinteisesti joulu on myös ollut ukrainalaisessa taiteessa suosittu aihe.

Neuvostoaikoina joulun viettoa ei katsottu hyvällä. Ennen joulua neuvostolehdistöllä oli tapana julkaista artikkeleita, joissa väitettiin mm. papiston keksineen joulu, ja käyttävän sitä vain kerätäkseen almuja omiin taskuihinsa. Neuvostoliiton virallisissa kalentereissa joulua ei ollut. Viranomaiset myös pyrkivät sijoittamaan parhaansa mukaan valtion virallisia tapahtumia päällekkäin joulun kanssa, jotta ihmisillä oli muuta tekemistä ja syy olla menemättä kirkkoon. Eteenkin Ukrainan länsiosissa Neuvostoliittoa edeltäviä jouluperinteitä on alettu elvyttämään maan itsenäistymisen jälkeen.

Joulusta tuli virallinen juhlapäivä vasta vuonna 2017.

### Ajankohta ja sen muuttaminen

Perinteisesti joulua on vietetty 7. tammikuuta juliaanisen kalenterin mukaan. Presidentti Volodymyr Zelenskyi teki aloitteen joulun ajankohdan siirtämisestä kesäkuussa 2023. Vuoden 2023 joulu Ukrainan ortodoksinen kirkko alkoi viettää joulua 25. joulukuuta. Tarkoituksena oli ottaa etäisyyttä venäläiseen kulttuurihistoriaan ja lähentyä länttä. Moskovan patriarkaatin alaisuudessa toimivat seurakunnat viettävät joulua edelleen tammikuussa. Armenian apostoliseen kirkkoon kuuluvat ukrainalaiset viettävät joulua 5.–6. tammikuuta välisenä aikana.

Juhlinta
--------

Ukrainan Helsingin-suurlähettiläs Olha Dibrova on kertonut, että kirkonmenot ja rukoilu ovat keskeisessä roolissa ukrainalaisten joulunvietossa. Joulukirkkoon mennään vasta joulupäivänä. Tuolloin ukrainalaiset tervehtivät toisiaan perinteisesti sanomalla "Kristus on syntynyt", johon vastataan "Ylistäkäämme häntä".

Perinteinen joulukoriste diduh', joka on koristeellinen vehnälyhde. Se kuvastaa vuoden aikana tehtyjä uhrauksia, runsasta satoa ja perhettä suojelevia pyhiä. Diduh' tuodaan sisään juuri ennen jouluaterian syömistä, asetetaan yleensä ikonien viereen ja sitä pidetään sisällä aina jouluajan päättymiseen saakka. Toinen suosittu joulukoriste on olkihimmeli.

Jouluaika päättyy virallisesti 6. tammikuuta, jolloin juhlitaan loppiaista Jeesuksen kastamisen kunniaksi. Ihmiset käyvät tällöin pulahtamassa avannossa tai joessa, jonka pappit ovat ensin siunanneet. Papit voivat myös kiertää ihmisten taloissa ja siunata näitä pyhällä vedellä.

### Jouluruoka

Joulu on paaston aikaa, minkä vuoksi joulupöydässä tarjottaviin ruokiin ei kuulu liha tai maitotuotteet. Erilaisia ruokalajeja on 12. Luku kuvastaa 12 opetuslasta. Jouluateria nautitaan 24. joulukuuta ilta-aikaan joko heti Auringon laskettua tai sen jälkeen, kun joku lapsista näkee tähtitaivaan ensimmäisen tähden.

Tärkein yksittäinen, ja vanhin tunnettu, jouluruoka on kutja, joka valmistetaan viljasta, unikonsiemenistä ja hunajasta.

Ruokapöytään on perinteisesti katettu yksi tyhjä paikka, joka kuvastaa niitä läheisiä, jotka ovat jo kuolleet.

### Joululaulut

Ukrainalaiset lauluvat joululauluja niin kotona kuin muiden kotien ovelta ovelle kierrettäessä viihdyttäen juhlakansaa. Perinteisesti tytöt ja pojat ovat ideoineet toisilleen erikoisia lauluja ja niihin lisäsäkeistöjä, joita nämä esittävät toisilleen. Ukrainalaisen kansanuskon mukaan mitä enemmän laulajia käy ovella jouluna, sitä enemmän taloon tulee onnea seuraavana vuonna.

Lähteet
-------

1. ↑  Ukraine *United States Department of State*. Viitattu 1.3.2024. (englanniksi)
2. ↑  Moreau, A. Scott; Corwin, Gary R.; Corwin, Gary & McGee, Gary B.: *Introducing World Missions: A Biblical, Historical, and Practical Survey*, s. 102. Baker Academic, 2004. ISBN 978-0-8010-2648-5. (englanniksi)
3. ↑  Yolka: the story of Russia’s ‘New Year tree’, from pagan origins to Soviet celebrations *The Calvert Journal*.  30.12.2021. Viitattu 1.3.2024. (englanniksi)
4. 1 2  Christmas *Encyclopedia of Ukraine*.  2024. Viitattu 1.3.2024. (englanniksi)
5. ↑  How Soviets stole Christmas: ‘New Year was more important in calendars of Lithuanians’ *LRT English*.  24.12.2023. Viitattu 1.3.2024. (englanniksi)
6. 1 2 3 4  Ukrainian Christmas traditions *ukraine.ua*.  2024. Viitattu 1.3.2024. (englanniksi)
7. ↑  Kyiv Post: Zelensky Introduces Proposed Draft Law to Change Holiday Dates *Kyiv Post*.  29.6.2023. Viitattu 1.3.2024. (englanniksi)
8. ↑  Ukraine celebrates first Christmas on 25 December *BBC News*.  24.12.2023. Viitattu 1.3.2024. (englanniksi)
9. 1 2  Ukrainalaiset viettävät tänä vuonna joulua samaan aikaan muun Euroopan kanssa – Suurlähettiläs: "Tämä on symbolinen ele" *Yle Uutiset*.  23.12.2023. Viitattu 1.3.2024.
10. ↑  Терещук, Галина: Різдво у Львові: три дати родинного свята *Радіо Свобода*.  6.1.2020. Viitattu 1.3.2024. (ukrainaksi)
11. 1 2  Christmas in Ukraine *UATV English*.  7.1.2020. Viitattu 1.3.2024. (englanniksi)
12. ↑  Ukrainian Christmas traditions: what's Didukh and how to make it *Rubryka*. Viitattu 1.3.2024.
13. ↑  Orthodox Ukrainians celebrate Epiphany *Kyiv Post*.  20.1.2020. Viitattu 1.3.2024. (englanniksi)
14. ↑  Epiphany *Encyclopedia of Ukraine*.  2024. Viitattu 1.3.2024. (englanniksi)
15. 1 2  10 Things You Must Know About Ukrainian Christmas *St Volodymyr Cultural Centre*.  7.1.2018. Viitattu 1.3.2024. (englanniksi)
16. ↑  Kutia *Encyclopedia of Ukraine*.  2024. Viitattu 1.3.2024. (englanniksi)